PATVIRTINTA

 Tauragės r. Skaudvilės gimnazijos

 direktoriaus 2017 m. vasario 1d.

 įsakymu Nr. V - 27

**TAURAGĖS R. SKAUDVILĖS GIMNAZIJA**

**AUKLĖTOJO PADĖJĖJO PAREIGYBĖS APRAŠYMAS**

**Nr. 20**

**I. PAREIGYBĖ**

1. Tauragės r. Skaudvilės gimnazijos auklėtojo padėjėjas yra priskiriamas kvalifikuotų darbininkų grupei.
2. Pareigybės lygis – Auklėtojo padėjėjas priskiriamas C lygio pareigybei.
3. Auklėtojo padėjėjo pareigybės paskirtis: teikti pagalbą auklėtojui, ugdančiam vaikus.
4. Pareigybės pavaldumas: auklėtojo padėjėjas pavaldus gimnazijos direktoriui ir pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Auklėtojo padėjėjas gali dirbti ne jaunesnis, kaip 18 metų asmuo, įgijęs vidurinį išsilavinimą, mokantis valstybinę lietuvių kalbą, išklausęs įvadinį, priešgaisrinį ir darbo vietoje instruktavimus, susipažinęs su elektros saugos reikalavimais.
2. Turi turėti galiojančią sveikatos medicininio patikrinimo pažymą.
3. Auklėtojo padėjėjas dirba vadovaudamasis Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teises aktais, reglamentuojančiais ikimokyklinio amžiaus vaikų ugdymą, etikos normomis gimnazijos nuostatais, veiklos dokumentais, darbo tvarkos taisyklėmis ir šiuo pareigybės aprašu.
4. Auklėtojo padėjėjas dirba 40 valandų per savaitę.

**III. ŠIAS PAREIGAS EINANČIO DARBUOTOJO FUNKCIJOS**

1. Auklėtojo padėjėjas privalo:

9.1. laikytis įstaigos vidaus darbo tvarkos taisyklių, žinoti ir vykdyti visus reikalavimus, susijusius su vaiko sveikatos apsauga, higieninius kultūrinius reikalavimus;

9.2. padėti aprengti ir nurengti vaikus, kloti jų lovytes, padėti vaikams plautis rankas, atnešti į grupę ar valgyklą maistą iš virtuvės, serviruoti stalus ir pateikti maistą, plauti indus, pasirūpinti virintu vandeniu vaikams burnai skalauti, keisti patalynę, rankšluosčius, servetėles;

9.3. lydėti vaikus į išvykas, ekskursijas;

9.4. lydėti vaikus lipant laiptais, einant pasivaikščioti, laikytis saugumo: vienas suaugęs eina vaikų grupės priekyje, kitas – gale;

9.5. naudoti plovimo, valymo ir dezinfekavimo priemones, kurios įtrauktos į leidžiamų vartoti priemonių sąrašą, patvirtintą Lietuvos Respublikos sveikatos apsaugos ministerijos;

9.6. laikyti plovimo ir dezinfekavimo priemones žymėtoje, specialiai tam skirtoje (vaikams neprieinamoje) vietoje;

9.7. paženklinti valymo inventorių;

9.8. sekti patalpų temperatūros režimų, apšvietimą, ventiliaciją;

9.9. nuolat tikrinti, peržiūrėti baldus, kad nebūtų išlindusių vinių, atplaišų;

9.10. laikyti asmens daiktus tik personalo persirengimui skirtoje vietoje;

9.11. plauti žaislus, prižiūrėti grupės augalus, gėles;

9.12. nuolat apžiūrėti lauko žaidimų aikštelę, kad nebūtų stiklo šukių, aštrių daiktų;

9.13. kiekvieną dieną, pagal sudarytą grafiką plauti patalpų grindis, kai nėra vaikų. Po plovimo grindis sausai iššluostyti. Langus valyti dienos metu stovint ant grindų arba ant stabilaus paaukštinimo. Jei langai aukštai, prisirišti apsaugos diržu, kurio galą prisitvirtinti prie pastato konstrukcijos. Langus valyti du kartus per metus, esant reikalui ir dažniau. Kiekvieną dieną nušluostyti dulkes nuo paviršių, palangių. Kartą per mėnesį nuvalyti patalpų sienas, duris;

9.14. bendradarbiauti su grupės auklėtoja, padėti ugdymo procese;

9.15. laikytis asmeninės darbo higienos;

9.16. nustatyta tvarka tikrintis sveikatą, išklausyti privalomus higienos įgūdžių kursus;

9.17. imtis priemonių, įgalinančių skubiai pašalinti priežastis ir sąlygas, kurios kliudo normaliam darbui arba jį apsunkina;

9.18. pranešti nedelsiant administracijai apie atsiradusias kliūtis, pavojus, jeigu darbuotojas pats negali jų pašalinti;

9.19. dirbti našiai, laiku ir kokybiškai atlikti pareigines funkcijas bei gimnazijos direktoriaus,  administracijos pavestas užduotis, nurodymus ir kitus darbus.

9.20. neatvykus į darbą apie tai privalo įspėti įstaigos vadovą.

**IV. ATSAKOMYBĖ**

10. Auklėtojos padėjėjas atsako už:

10.1. savo pareiginių nuostatų vykdymą ir gimnazijos darbo tvarkos taisyklių laikymąsi;

10.2. jam paskirtų patalpų švarą ir tvarką;

10.3. jam patikėto grupės ir valgyklos inventoriaus saugumą;

11. Auklėtojo padėjėjai, kurie nevykdo savo pareigų, fiziškai, psichiškai ar moraliai žaloja vaikus, atsako įstatymų nustatyta tvarka;

12. Pažeidusiems darbo drausmę, gali būti skiriamos drausminės nuobaudos Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)